
ПОДАЦИ О ЧАСУ БР. 96
	Наставна тема
	Писмено изражавање

	Наставна јединица
	Четврти писмени задатак

	Тип часа
	Провјеравање

	Циљ часа
	Провјеравање ученичких знања из области писменог изражавања. 

	Образовни задаци
	· Провјеравање знања ученика из правописне и граматичке писмености.
· Провјеравање знања ученика о стилском уобличавању текста.
· Провјеравање инвентивности и стваралачких способности ученика.
· Провјеравање знања и способности ученика за писање композиционо уједначеног и кохерентног текста.
· Провјеравање способности ученика да одговори на задату тему.

	Функционални задаци
	· Оспособљавање ученика за размишљање и писмено изражавање о непознатим темама из свакодневног живота.
· Оспособљавање ученика за анализу књижевних дјела и књижевних ликова у писаном облику. 

	Васпитни задаци
	· Подстицање ученика на емотивно и интелектуално промишање задатих тема.
· Подстицање ученика на креативност и самосталност у излагању.
· Подстицање ученика на исказивање властитих ставова и осјећања.
· Вредновање језичке културе.

	Кључни појмови
	Писмени задатак, теме, провјеравање

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда, вјежбанка

	Мјесто извођења наставе
	Учионица


	Корелација
	/

	Литература и додатни материјал за наставнике
	

	Литература и додатни материјал за ученике
	

	Напомене

	


ТОК ЧАСА 
	Уводни дио часа
(5 минута)
	Ученицима се саопштава да на столу могу оставити само вјежбанке, оловке и папир за концепт. Саветују се да прво направе план за писање писменог задатка на концепту или, евентуално, да читав састав напишу прво на концепту, уколико сматрају да могу за предвиђено вријеме све да заврше. Писмени задатак се пише искључиво на лијевој страни у вјежбанкама ћирилоцом, писаним словима. 

Ученици се опимињу да при изради писменог задатка не смију користити никаква помоћна средства, као што су телефони, унапријед припремљени концепти и сл.

	Главни дио часа
(80 минута)


	Ученици се потом обавјештавају да ће на писменом задатку имати три теме од којих ће изабрати само једну. Ученици се савјетују да бирају ону тему која им је занимљива, која их подстиче на размишљање, или која их емотивно погађа или узбуђује.
Теме за четврти писмени задатак:

· Трагање за љепотом у Андрићевим дјелима

· Симболика Илићеве поезије
· Свијет у коме живим – свијет који желим

· Ученици се упућују на то да план за композицију састава може бити остварен поступком индукције (полазећи од појединачних запажања, а на крају се исказује општи утисак или закључак), или поступком дедукције (прво се исказује општи утисак, па се он потврђује навођењем појединости). 
· Ученици се упућују на то да би њихов састав требало да има мисаоно-емотивни однос према садржају (субјективан приступ теми, експресивна реченица, елементи лирског описа). 
· Ученици се подсјећају на важност логички повезаног и добро организованог састава.

· Трагање за љепотом у Андрићевим дјелима:

· потреба за љепотом и досезањем недостижног оличена у лику Алије Ђерзелеза;
· патња због немогућности  остваривања себе као емотивног бића које тежи срећи, топлини, задовољству (Алија);
· сила, моћ и херојство нису предуслов за остваривање среће (Алија, везир Јусуф); 

· сан о љепоти обузима човјека од исконских времена и води га кроз различите ситуације, ставља на муке бола и патње (неимар, везир Јусуф Алија);

· љепота се показује далеком, недоступном и неосвојивом (мост, Венецијанка, Земка, Катинка);

· љепота и усамљеност (Катинка, Алија, неимар, мост);

· пролазност живота и трајност уметничких дјела. 

· Симболика Илићеве поезије

· пејзаж, осјећања и расположења у Илићевој поезији;

· симболика јесени и мисао о пролазности свега људског (Сиво, суморно небо);

· симболика односа градског пејзажа и природе (Јутро на Хисару код Лесковца);
· симболика запуштеног источника (прошлост / садашњост; животне радости младости / суморна стварност и свијест о пролазности).

· Свијет у коме живим – свијет који желим
· интелектуално и емотивно одређивање према друштвено значајним темама;
· представљање негативних друштвених појава у свијету у коме живимо и њиховог утицаја на младе;
· пројекција свијета који би био испуњен искреношћу, хуманошћу, оданошћу, одговорнишћу, племенитошћу, поштовањем;
· важност поштовања етичких кодекса;
· моралне и духовне вриједности.

	Завршни дио часа
(5 минута)


	· Ученици се подсјећају да још једном прочитају састав и обрате пажњу само на правописне и граматичке грешке, и да их, уколико их има, уклоне.
· На крају часа наставник прикупља писмене задатке ученика. 


ИЗГЛЕД ТАБЛЕ
	ЧЕТВРТИ ПИСМЕНИ ЗАДАТАК                   
Теме:
1. Трагање за љепотом у Андрићевим дјелима

2. Симболика Илићеве поезије

3. Свијет у коме живим – свијет који желим                  




